মালদহ ও মুর্শিদাবাদ দিয়ে নির্বাচনী সফর শুরু করছেন মুখ্যমন্ত্রী মমতা বন্দ্যোপাধ্যায়। আজ, বুধবার মালদহের উদ্দেশে রওনা হবেন তিনি।
পরের দিন কর্মিসভা মুর্শিদাবাদে। সেখান থেকে শহরে ফিরে ফের কিছু কর্মসূচি রয়েছে বলে জানিয়েছেন মুখ্যমন্ত্রী। এ মাসের শেষে উত্তরবঙ্গ সফরের কথা রয়েছে মমতার। তৃণমূল সূত্রের খবর, উত্তরবঙ্গে দলের রাজনৈতিক শক্তি তুলনায় বেশ কম। তাই প্রচারের প্রশ্নে ওই এলাকায় বাড়তি গুরুত্ব দেবেন নেত্রী।